Title: Tutki symboliikkaa ***
Course: S204 Kirjallisuus 1, Latu auki! > Section: Lyriikan käsitteitä

1. Mitä lintu symboloi? Etsi netistä tietoa lintujen symboliikasta esimerkiksi hakusanoilla "lintu symboli".

2. Lue Eino Leinon runo Lintu. Mitä lintu symboloi tässä runossa?

3. Löydätkö muita symboleja runosta?

Lintu

Lens lintunen mökkini lasille
ja lauloi kaunihisti.
Moni otti kiinni sen lintusen
ja sen vangiks häkkihin pisti.

Minä annan sen laulaa lasilla vain
ja käyskellä kädelläni,
minä syöttelen pieniä muruja sille,
mut syöttelen sydäntäni.

Moni sulki sen lintusen häkkihin
ja sen suuhun ryyniä pisti.
Mut eipä se sitten laulakaan
niin kuoleman-kaunihisti.

Eino Leino