Title: Kirjoitetaan runoja ***
Course: S204 Kirjallisuus 1, Latu auki! > Section: Lyriikan käsitteitä

1. Valitkaa Emma Ainalan ja vuoden 2019 kuvajournalismin teoksista kolme kiinnostavinta ja ajatuksia herättävintä kuvaa. 

https://www.emmaainala.com/  

http://kuvajournalismikilpailu.fi/2019/  

2. Keskustelkaa ryhmässä kuvien herättämistä ajatuksista. Tehkää keskustelunne pohjalta noin 40 sanan lista. Jakakaa sanalistan sanat kolmeen ryhmään: ensimmäiseen listaan kerätkää verbejä, toiseen adjektiiveja ja kolmenteen listaan substantiiveja. (Voitte taivuttaa ja muokata sanoja, jotta saatte jokaiseen kolmeen ryhmään yhtä paljon sanoja.) 

3. Kirjoittakaa sanalistojen avulla runoja seuraavien ohjeiden mukaan (sanoja voi taivuttaa, toistaa ja yhdistellä): 

a) Kirjoittakaa moderni runo, jossa on kaksi säkeistöä ja ensimmäisessä säkeistössä neljä säettä ja toisessa kolme.

b) Kirjoittakaa runo, jossa ensimmäisessä säkeessä on yksi sana, toisessa säkeessä kaksi, kolmannessa kolme, neljännessä neljä, viidennessä viisi, kuudennessa kuusi ja seitsemännessä yksi. 

c) Kirjoittakaa perinteinen runo, jossa on kaksi säkeistöä, kahdeksan säettä ja kaikki säkeet päättyvät loppusointuun. 

d) Kirjoittakaa proosaruno. 

4. Julkaiskaa runonne kokoelmana ja lukekaa niitä ryhmässä ääneen. 