Title: Tehtävä proosan lajeista **
Course: S204 Kirjallisuus 1, Latu auki! > Section: Proosan käsitteitä

Lataa tehtäväpohja, tee tehtävä siihen ja palauta se sitten tähän tehtävään.

1. Lue romaani- ja novellikatkelmat ja tunnista niidet lajit: science fiction, fantasia, kauhu, maaginen realismi, historiallinen kirjallisuus ja rikos- eli dekkarikirjallisuus.

2. Mitä lajin tunnuspiirteitä katkelmassa on? 

a.  Tällainen parvi! Rehtori Cygnaeus asettui kateederille ja silmäili huonetta. Nämä saatiin raivattua kasaan, kun hakemalla haettiin sopivia kandidaatteja opettajankoulutukseen, poimittiin porvarisperheiden tytöt joita ei ollut saatu tarpeeksi hyviin naimisiin ja joiden sukujen varallisuus ei riittänyt tyhjän toimittamiseen, noudettiin peltojen reunoille unohtuneet suomenkielisten isäntien toiseksi vanhimmat pojat, joille ei ollut tiedossa perintöosaa tilasta, ja näistä alettaisiin tehdä opettajia.

Minna Ryytisalo, Rouva C (2019)

Laji:

Tunnuspiirteet:

b. Hänelle nimittäin välähti, ettei ollut koskaan nähnyt kania jolla olisi sen paremmin liivintaskua kuin sieltä otettavaa kelloakaan, ja hän juoksi uteliaisuudesta palaen niityn poikki kanin perään. Hän saapui paikalle juuri kun se livahti isoon kaninkoloon pensaiden alle. Ja heti kohta pujahti Liisakin koloon kanin perässä - miettimättä hetkeäkään miten ihmeessä pääsisi kuunaan ulos. Kaninkolo jatkui jonkin matkaa suorana tunnelina mutta tipahti sitten äkkiä alaspäin - niin äkkiä ettei Liisalle jäänyt aikaa edes harkita pysähtymistä kun hän jo huomasi putoavansa alas ikään kuin syvään kaivoon. 

Lewis Carroll, Liisa Ihmemaassa, 1865 (suomentanut Tuomas Nevalinna 2009) 

Laji:

Tunnuspiirteet:

c. Keskiviikkoiltana, kuten kaikkina keskiviikkoiltoina, vanhemmat menivät elokuviin. Talon herroina ja valtiaina pojat sulkivat ovet ja ikkunat ja rikkoivat kuoren yhdestä palavasta olohuoneen lampusta. Raikas kullanvärinen valosuihku alkoi vuotaa rikotusta lampusta kuin vesi, ja he antoivat sen valua kunnes sen pinta nousi neljän vaaksan korkeudelle. Sitten he katkaisivat suihkun, kiskoivat veneen vesille ja purjehtivat sydämensä kyllyydestä asunnon saarten keskellä.

Gabriel García Márquez, Oudot vaeltajat 1992 (Suom. Pentti Saaritsa 1994) 

Laji:

Tunnuspiirteet:

d. Tähän paikkaan oli kokoontunut suuri joukko ihmisiä, ja monet näyttivät huolellisesti ja innokkaasti tarkastelevan erästä seinän osaa. Sellaiset sanat kuin: “Omituista!” ja: “Merkillistä!” herättivät uteliaisuuteni. Menin lähemmäksi ja näin tavattoman ison kissan kuvan ikään kuin reliefinä seinässä. Tämä kuva oli merkillisen luonnonmukainen, ja kissalla oli kaulassaan köydenpätkä. Kun näin tämän ilmestyksen – muuna en sitä juuri voinut pitää - pelästyin ja hämmennyin ensin hirveästi. Mutta vihdoin tuli harkinta avukseni. Muistin selvästi, että olin hirttänyt kissan taloon rajoittuvassa puutarhassa. 

Edgar Allan Poe: Musta kissa (1843) 

Laji:

Tunnuspiirteet:

 

e. Nyökkäsin. En minäkään hävennyt ammattiani, mutta ei minulla ollut sitä tapana satunnaisesti kohtaamilleni ihmisille kuulutellakaan Moni kiinnostava kapakkatuttavuus oli mennyt aivan lukkoon ammattini kuultuaan. Yksikin oli paniikissa ruvennut tumppailemaan imemäänsä marisätkää ja odottanut minun ryhtyvän kaivamaan käsirautoja esiin.

- Poliisi tutkii Harrin kuolemaa, mutta ei siinä mitään hämärää ollut. Selvä onnettomuus, Mikke sanoi ja ojensi tuoppiaan.

Leena Lehtolainen, Tuulen puolella (1998)

Laji:

Tunnuspiirteet:

f. Mathilda2 nousi. Leijukamera kiipesi ylemmäs ja pysytteli kasvojen korkeudella. 

“Virallisesti tämä on kolmas kehoni, Armeijan huipputuotantoa, lähes energiaomavarainen, viitisen kertaa keskivertoa ihmiskehoa nopeampi ja voimakkaampi. Ikävä kyllä en pysty esittelemään sen taitoja”, Mathilda2 sanoi ja naputti rajoitinta.” “Armeija pitää minua lieassa.” 

“Onko se mielestäsi oikeutettua?” 

Mathilda2 istui tuolilleen. “Se on välttämätöntä. Ei tällaista sotakonetta voi päästää irralleen. Mutta se, että ymmärrän perustelut, ei tee siitä yhtään sen miellyttävämpää.” 

Anni Nupponen: Pimeys joka olet (2021) 

Laji:

Tunnuspiirteet: