Title: Proosan lajeja
Course: S204 Kirjallisuus 1, Latu auki! > Section: Proosan käsitteitä

Tavallisimpia proosan lajeja, niiden piirteitä sekä esimerkkejä.

LAJI | TYYLI- JA RAKENNEPIIRTEET | ESIMERKKEJÄ
Fantasia
– sadunomaisia ja myyttisiä tapahtumia ja maailmoita

– sisältää lohikäärmeitä, kääpiöitä ja taikaesineitä

– teemoina hyvän ja pahan taistelu

– suljettu tai avoin fantasiamaailma
J. R. R. Tolkien, Taru sormusten herrasta. 1954–1955.

C. S. Lewis, Narnian tarinat. 1950–1956.

J. K. Rowling, Harry Potter -sarja. 1997–2007.
Historiallinen romaani | – tapahtumat sijoittuvat menneisyyteen – voi kommentoida historiankirjoitusta ja leikkiä toden ja kerrotun suhteella | Mika Waltari, Sinuhe egyptiläinen. 1945. Kjell Westö, Missä kuljimme kerran. 2006. Sofi Oksanen, Puhdistus. 2008.
Kauhu | – käsittelee psyykkistä, fyysistä ja yliluonnollista kauhua – henkilöhahmoina esimerkiksi vampyyreita ja demoneja – pohtii ihmisen suhdetta tiedostamattomaan, pahuuteen ja kuolemaan | Bram Stoker, Dracula. 1897. Robert Louis Stevenson, Tohtori Jekyll ja herra Hyde. 1886. Stephen King, Hohto. 1977.
Kehityskertomus | – kuvaa päähenkilön henkistä ja fyysistä kasvua sekä esimerkiksi psykologista, moraalista tai yhteiskunnallista kehitystä | Aleksis Kivi, Seitsemän veljestä. 1870. Toivo Pekkanen, Tehtaan varjossa. 1932. Pajtim Statovci, Kissani Jugoslavia. 2014.
Maaginen realismi | – liittää realistiseen kuvaukseen surrealistisia, fantastisia tai maagisia elementtejä | Gabriel García Márquez, Sadan vuoden yksinäisyys. 1967. Johanna Sinisalo, Ennen päivänlaskua ei voi. 2000. Haruki Murakami, Kafka rannalla, 2002
Rikoskertomus | – kertoo rikoksesta ja sen selvittämisestä – hahmoina rikolliset ja tutkijat, kuten poliisit, agentit, juristit tai yksityisetsivät – voi ottaa kantaa yhteiskunnallisiin ongelmiin | Matti Yrjänä Joensuu, Harjunpää-sarja. 1976–2010. Agatha Christie, Hercule Poirot -romaanit. 1921–1975. Henning Mankell, Wallander-romaanit. 1991–2009.
Tieteiskertomus eli science fiction (scifi) | – pohtii modernin yhteiskunnan ongelmia ja ilmiöitä – tapahtumat sijoittuvat tulevaisuuteen, avaruuteen tai vaihtoehtoiseen todellisuuteen – aiheina esimerkiksi tieteen mahdollisuudet, maan ulkopuolinen äly, aikamatkat ja avaruussiirtokunnat | Jules Verne, Maasta Kuuhun. 1865. Arthur C. Clarke, 2001 Avaruusseikkailu. 1968. Emmi Itäranta, Kuunpäivän kirjeet. 2020.
Veijarikertomus | – aiheena juonikkaan päähenkilön seikkailut – parodioi tai on satiirinen kuvaus aikakauden tavoista ja oloista | Miguel de Cervantes, Don Quijote. 1605. Lemaitre Pierre, Näkemiin taivaassa. 2014