Title: Ryhmätehtävä: Aktivoi ajatuksesi *
Course: S204 Kirjallisuus 1, Latu auki! > Section: Draama

Harjoituksen voi tehdä esimerkiksi 2-4 hengen ryhmissä.

1. Ryhmäläisistä yksi keksii jonkin joko historiallisen tai nykyaikana elävän kuuluisan henkilön, jonka voi olettaa muiden ryhmäläisten tietävän. Henkilöä ei sanota ääneen muulle ryhmälle. 

2. Ryhmäläiset kysyvät kysymyksiä henkilöstä ja yrittävät arvata kuka hän on. Vastaaja eläytyy henkilöön ja vastaa kysymyksiin. (Muistakaa nonverbaalinen viestintä eli ilmeet, eleet, asennot!) 

3. Lopuksi keskustelkaa, minkälaista oli eläytyä toisen henkilön asemaan. Draamassa henkilökuvaus on pääteltävissä heidän puheestaan. Mitkä kielelliset vihjeet olivat tärkeitä henkilön tunnistamisessa? Entä mitkä eläytymisen keinot, kuten ilmeet ja eleet?