Title: Kerronta: kenen näkökulmasta kerrotaan?
Course: S204 Kirjallisuus 1, Latu auki! > Section: Proosan käsitteitä

Lue ensin koko teksti. Tehtävässä teksti on lyhyempinä katkelmina. Kenen näkökulmasta katkelmissa kerrotaan?

Jälkimmäiseen kategoriaan kuului myös luutnantti d´Aulnay-Pradelle. Kukaan ei hänestä puhuessaan käyttänyt etunimeä eikä aatelispartikkelia sen enempää kuin ”Aulnayta”, saati yhdysviivaa, vaan sanoi yksinkertainesti vain ”Pradelle”, minkä tiedettiin raivostuttavan häntä. Mutta sen saattoi tehdä kaikessa rauhassa, sillä hän piti kunnia-asianaan olla koskaan näyttämättä kiukkuaan. Säätynsä mukaisesti. Albert ei pitänyt hänestä. Ehkä siksi että hän oli komea. Pitkä ja hoikka, tyylikäs mies, jolla oli runsaasti tummanruskeaa laineikasta tukkaa, suora nenä ja hienopiirteiset, täydellisesti muodostuneet huulet. --- ---

Pradelle oli ollut jo jonkun aikaa tavallista vaisumpi. Lähestyvä aselepo masensi häntä selvästi, sammutti hänen isänmaallisen kiihkonsa. Ajatus sodan loppumisesta uhkasi tehdä Luutnantti Pradellesta lopun.

Hän alkoi saada huolestuttavia kärsimättömyyden puuskia. Miesten keskuudessa leviävä saamaton mieliala suututti häntä. Vaikka hän kuinka saapasteli ympäriinsä juoksuhaudoissa ja yritti nostattaa taistelumielialaa selittämällä suu vaahdossa, miten vihollinen murskattaisiin arvottomalla kivääritulella, hän sain vastaukseksi vain vaimeaa mutinaa ja varovaisia nyökkäyksiä saappaittensa kärkiä pää painuksissa tuijottavilta miehiltä. Eikä syynä ollut vain kuolemanpelko vaan pelko kuolla juuri nyt. Kuolla viimeisenä, Albert ajatteli, oli sama kuin kuolla ensimmäisenä, mitään sen hölmömpää ei ollut. Mutta juuri se kohtalo häntä odotti.

Katkelma teoksesta: Pierre Lemaitre Näkemiin taivaassa, 2013 (Suom. Sirkka Aulanko)