Title: Miljöö **
Course: S204 Kirjallisuus 1, Latu auki! > Section: Proosan käsitteitä

1. Lue katkelma Juha Raution novellista Peijaiset. Mitkä alla mainituista adjektiiveista ja ympäristöistä kuvaavat novellin tapahtumapaikkaa?

2. Mistä mielikuva syntyy? Perustele valintasi. Voit kirjoittaa omin sanoin tai lainata suoraan kohtia novellista.

Meluisa

Olohuone

Epäsiisti

Keittiö

Urheilukenttä

Ankea

Intiaanien asuinalue

Kahvila

Ränsistyvä maatila

Kylmä

3. Mikä on novellin ajallinen miljöö, eli sijoittuuko novelli nykyaikaan, menneisyyteen vai tulevaisuuteen?

4. Mikä on novellin sosiaalinen ja yhteiskunnallinen miljöö? (esim. ovatko henkilöt rikkaita vai köyhiä)

Peijaiset

Telkkari alkoi vitutta ihan huolella. Selostajan yli-innokas kailotus oli aamusta asti analysoinut suomalaisurheilijoiden suorituksia. Oven raosta näin miten kärpänen istui ukon lahkeelle kunnes jalka heilautti sen uudestaan lentoon. Tätä lajia näin päivittäin. 

Kahvinkeitin korahteli viimeisiä vesiään suodattimeen, nousin ottamaan välistä. Muutama pisara suhahti tippalukon ohi kuumalle levylle ja jäi sihisemään. Ukko vilkuili syrjäsilmällä kun palasin paikalleni.  

Laskin mukin pöydän pykineelle maalipinnalle. Toinen puoli pöytää oli hiottu, ukon puoli. Restaurointityö oli seissyt vuoden verran, vähintään, mutta ei tarpeeksi haitannut kumpaakaan. Sellaisia me olimme. 

Nostin katseeni pellon yli metsänreunaan. Intiaanit sanoivat, ettei maata voi omistaa. Se oli ukon mielipuheita.  

No ei omistettu. Taloa ympäröivät pellot oli aikoinaan vuokrattu naapureille, sitten myyty pilkkahintaan ja rahat juotu. Katto oli vielä päällä, mutta kunto oli mikä oli. Kestäisi nyt vielä jonkun talven, ukko sanoi joka kesä, muttei tehnyt sen enempää asian eteen. 

Juha Rautio: Peijaiset, teoksessa Sunnuntain rajat (2020). 