Title: Kerronnallisuus **
Course: S204 Kirjallisuus 1, Latu auki! > Section: Kerronnallisuus

1. Kirjoita noin 150 sanan mittainen kertomus jostakin sinulle tärkeästä tapahtumasta.

2. Lukekaa kertomuksianne uudelleen esimerkiksi parin kanssa. Vastatkaa alla oleviin kysymyksiin joko yhdessä tai jokainen erikseen omasta kertomuksestaan.

a. Mitkä ovat kertomuksen tärkeimmät käännekohdat?

b. Minkälaisena olet kuvannut itsesi?

c. Minkälainen loppu tarinassasi on? Onnellinen, surullinen vai avoin?

d. Jätitkö jotain oleellista kertomatta tai liioittelitko / vähättelitkö jotain tapahtumaa?

3. Kertomuksissa on tietynlaisia arkkityyppejä eli hahmoja, jotka toistuvat eri kertomuksissa. Esimerkiksi kaikissa seikkailutarinoissa on sankari ja roisto, joka yrittää estää hänen toimintaansa. Tutustu arkkityyppeihin Kavin elokuvapolun sivulla.

a. Millaisia arkkityyppejä tunnistatte? Kirjoittakaa vastauksiin esimerkkejä niistä, jotka keksitte. Jos ette keksi esimerkkiä, etsikää Googlella jokin esimerkki. Kirjoittakaa esimerkkiin hahmon nimi sekä lähteen nimi. Esimerkit voivat olla kirjoista, sarjakuvista, saduista, elokuvista, tv-sarjoista...

Arkkityyppejä:

Sankari

Mentori

Kynnyksen vartija

Viestintuoja

Varjo

Muodonmuuttaja

Kujeilija

b. Palatkaa kirjoittamiinne kertomuksiin. Millaisena arkkityyppinä olet kuvannut itsesi kertomuksessa?

4. Kertomuksissa toistuu monesti myös juoni. Perusjuoni tarkoittaa sitä, että eri teosten juonet ovat samankaltaisia. Esimerkiksi fantasiateoksissa sankarin tehtävä on voittaa hirviö.

a. Miettikää samalla tavalla esimerkkejä perusjuonista ja kirjoittakaa niitä vastaukseen.

Perusjuonia:
Hirviön / vaikeuksien voittaminen
Ryysyistä rikkauksiin/ Rikkauksista ryysyihin
Tehtävän suorittaminen
Matka ja paluu
Komedia
Tragedia
Jälleensyntymä

b. Palatkaa taas kirjoittamiinne kertomuksiin. Minkälainen perusjuoni kirjoittamassasi kertomuksessa on?